Diari Oficial de la Generalitat Valenciana


Sumari del DOGV 5333, del 28-08-2006 (2006/9316)

Informació pública del concurs per a la selecció de l'agent urbanitzador del programa d'actuació integrada del polígon industrial de Chella.
--------------------------------------------------------------------------------------------------------------------------------------------

### Dades del document

Número de DOGV
:   5333

Data del DOGV
:   28-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9316


Organisme emissor
:   Ajuntament de Chella

Tipus de document
:   Anunci

Informació pública del concurs per a la selecció de l'agent urbanitzador del programa d'actuació integrada del polígon industrial de Chella. [2006/M9316]  
1. Entitat adjudicadora  
a. Organisme: Ajuntament de Chella, plaça de l'Església, número 1, 46424 Chella (València). Telèfon 75 688 94 72. Telefax 96 222 04 24; apikpa@sky.wf  
b. Dependències que tramita l'expedient: Secretaria.  
2. Objecte del contracte  
a. Denominació: concurs per a la selecció d'agent urbanitzador del programa d'actuació integrada del polígon industrial de Chella.  
b. Lloc on es realitzarà: àmbit de la unitat d'execució denominada Polígon Industrial.   
c. Duració del contracte i termini d'execució:  
i. La presentació dels textos refosos dels corresponents instruments de gestió, si és procedent, haurà d'efectuar-se en el termini màxim de dos mesos des que tinga lloc la notificació a l'urbanitzador de l'aprovació definitiva que impose modificacions a l'alternativa tècnica.   
ii. El procediment de pública concurrència per a la selecció de l'empresari constructor haurà de tindre lloc en el termini d'un mes des de la formalització del contracte entre l'urbanitzador i l'administració actuant.   
iii. L'inici de les obres d'urbanització haurà de produir-se, com a màxim, en el termini de tres mesos des de l'aprovació definitiva del projecte de reparcel·lació, amb la inscripció prèvia en el Registre de la Propietat. L'inici de les obres s'acreditarà per mitjà d'acta de replantejament subscrita per la direcció d'obres i, almenys, un tècnic municipal.   
iv. Les obres d'urbanització hauran de finalitzar en el termini màxim de sis mesos des que s'inicien. La finalització de les obres s'acreditarà per mitjà del corresponent certificat final d'obres expedit pel director facultatiu.   
3. Bases generals i particulars de programació  
a. Les bases generals de programació es van publicar en el Butlletí Oficial de la Província de València el 13 maig de 2006, BOP núm. 113.  
b. Les bases particulars reguladores de la gestió indirecta del programa d'actuació integrada del polígon industrial de Chella es van publicar en el Butlletí Oficial de la Província de València el 7 de juliol de 2006, BOP núm. 160 .  
4. Lloc i idioma de presentació de les proposicions  
a. Lloc: Ajuntament de Chella, plaça de l'Església, número 1, 46016 Chella (València). Telèfon 50 761 27 68. Telefax 96 222 04 24. Les proposicions, redactades de conformitat amb el que establixen les bases particulars, hauran de ser entregades en el Registre General d'Entrada de l'Ajuntament, en hores d'oficina, durant el termini de tres mesos, a partir de la data d'enviament de l'anunci de concurs al Diari Oficial de la Unió Europea, és a dir, des del 19 de juliol de 2006.  
b. Idioma de presentació d'ofertes: espanyol o valencià.  
5. Documentació acreditativa de la solvència tècnica, econòmica i financera  
a. La solvència econòmica i financera de l'urbanitzador s'acreditarà per mitjà d'algun dels mitjans indicats en l'article 122 de la LUV 16/2005, amb les prescripcions especials que s'hi contenen.  
b. Respecte de la solvència tècnica i professional, igualment, s'acreditarà per un o diversos dels mitjans i requisits regulats en l'article 123 de la LUV 16/2005.  
6. Documentació a presentar per cada concursant   
a. Els licitadors presentaran tres sobres, firmats per ells o persona que els represente, en què s'indicaran, a més de la raó social i denominació de l'entitat concursant, el títol del concurs, i contindran, de conformitat amb el que establix la base 8 de les bases particulars:  
i. Document o sobre u, amb la documentació exigida per a prendre part en el concurs que acredite la personalitat jurídica, la capacitat, solvència tècnica i econòmica de l'aspirant, en els termes dels articles 122 i 123 de la LUV, que es presentarà en plica segellada i contindrà justificació documental dels punts indicats en l'article 133.1, lletres a), b), c), d) i e), de la LUV.  
ii. Document o sobre dos, sobre que incorporarà la proposició juridicoeconòmica i es presentarà en plica tancada, ajustada al model que s'inclou en les presents bases.   
iii. Document o sobre tres: l'alternativa tècnica presentada a la vista i, addicionalment, en suport informàtic.  
7. Admissibilitat de variants  
No s'admetran variants.   
8. Procediments  
a. Tipus de tramitació, procediment i forma d'adjudicació: tramitació ordinària, procediment obert i adjudicació per mitjà de concurs.  
b. Criteris objectius d'adjudicació del programa d'actuació integrada.  
1r Alternativa tècnica:  
(Valoració total alternativa tècnica: 50 punts.)  
1. La qualitat tècnica de les resolucions proposades per a la urbanització. 25 punts.  
2. Termini d'execució del programa d'actuació integrada. 15 punts  
3. Mitjans per al control de la qualitat de cada una de les prestacions que constituïxen l'objecte del programa. 5 punts  
4. Compromís d'edificació simultània a la urbanització dels solars resultants de l'actuació per damunt d'un mínim legalment exigible. 5 punts  
5. Compromisos addicionals assumits voluntàriament i a càrrec seu per l'urbanitzador.  
Valoració màxima: 1 punt.  
2n Proposició juridicoeconòmica:  
(Valoració total proposició juridicoeconòmica: 50 punts.)  
1. Coeficient de canvi a efectes de pagament en terrenys. Valoració: es concediran 15 punts a l'oferta que presente menor coeficient de canvi i 0 punts a l'oferta que presente major coeficient de canvi, i es ponderaran la resta d'ofertes d'acord amb este criteri.  
2. Import de les càrregues d'urbanització, expressat en euros per metre quadrat d'edificabilitat .Valoració: es concediran 20 punts.  
3. Que les condicions tècniques i jurídiques mínimes que s'imposen en les presents bases particulars estiguen garantides, com a mínim, per un nombre de propietaris que representen més del 50% de l'àmbit de l'actuació integrada, i es ponderarà per trams l'increment de tal percentatge. Valoració: es concediran 5 punts a l'oferta que presente major agrupació de propietaris i 0 punts a l'oferta que presente menor agrupació de propietaris, i es ponderarà la resta d'ofertes d'acord amb este criteri.  
4. Menor proporció de solars o aprofitaments que hagen de ser posats a disposició de l'urbanitzador. Valoració màxima 2,5 punts.  
5. Compromisos financers per a l'execució de les obligacions complementàries assumides voluntàriament i a costa seu per l'urbanitzador. Valoració màxima: 2,5 punts.  
c. Obtenció de còpies de les bases particulars. Poden obtindre's fins al 6 d'octubre de 2006, fins a les 14.00 hores.   
d. Termini de presentació d'ofertes: el 19 d'octubre de 2006 en el Registre General d'Entrada de l'Ajuntament de Chella fins a les 14.00 hores.   
e. Informació addicional: l'anunci de concurs s'ha remés al Diari Oficial de la Unió Europea el 19 de juliol de 2006.  
9. Garanties  
La garantia provisional que haurà de depositar-se equival al 2% del pressupost estimat de les càrregues d'urbanització, és a dir, 28.116 euros. I la garantia definitiva s'ha establit en la quantitat de 140.580 euros.  
Chella, 20 de juliol de 2006.. L'alcalde: Pablo Seguí.